open-index/open-wikipedia-markdown huggingface dataset:
Fylkesvei 934 (Rogaland)

**[[Fylkesvei]] 934 i Rogaland** (Halseidvegen) gikk mellom Søravåge og Grasåsen i Haugesund. Veien var 6,1&nbsp;km lang.

2019 ble veien del av fylkesvei 4942.

## Kommuner og knutepunkter

*Fylkesgrensen ved Søravåge →  (Hordaland) til  Våge i Sveio
*Fylkesgrensen ved Grasåsen →  (Hordaland) til  Førde i Sveio

## Referanser


## Eksterne lenker
* Vegvesenets vegkart
Rocinante

***Rocinante***, på norsk av og til også **Rosinante**, er navnet på den litterære skikkelsen Don Quixotes hest, i romanen *[[Don Quixote]]* av den spanske forfatteren Miguel de Cervantes y Saavedra (1547–1616).

*Rocín* på spansk betyr *øk* eller en *gamp*, altså en arbeidshest eller hest av lav kvalitet. Men navnet er først og fremst et ordspill. Ordet *ante* betyr *foran* eller *før*, men brukt adverbialt ( -ante) betyr Rocinante *å være som et øk*, *gampaktig*. Cervantes utnytter flertydigheten og ordspillet på mange måter gjennom romanen.
Arnobius

**Arnobius** (den eldre) var  rhetor i Sicca i Numidia i årene rundt om år 300. Kort tid etter Keiser Diokletians kristenforfølgelse skrev han apologien '«Disputationes adversus gentes».*

== Referanser ==
<references />

== Litteratur ==
* Philippe Borgeaud: *Mother of the Gods: from Cybele to the Virgin Mary.* Translated by Lysa Hochroth. Johns Hopkins University Press, 2005, ISBN 0-8018-7985-X. 
* Michael Bland Simmons: *Arnobius of Sicca: Religious Conflict and Competition in the Age of Diocletian.* Oxford University Press, 1996, ISBN 0-19-814913-1.
* Peter Krafft: *Beiträge zur Wirkungsgeschichte des Älteren Arnobius*. 1966.
* Hans Blumenberg: *Höhlenausgänge.* Suhrkamp, 1996, ISBN 3-518-28900-4, S. 296–400.
* Wilhelm Blum: *Höhlengleichnisse.'' Aisthesis, 2004, ISBN 3-89528-448-3.
Huang Ju

**Huang Ju ** (kinesisk: 黄菊, pinyin: *Huáng Jú*, født 28. september 1938 i Jiashan i provinsen Zhejiang i Kina, død 2. juni 2007 i Beijing) var en av Folkerepublikken Kinas visestatsministre. Han var rangert som nr. seks i Det kinesiske kommunistpartis politbyrås stående komite.

Huang Ju likesom Wu Bangguo som regnet som tilhørende den såkalte Shanghaiklikken, og begge som Jiang Zemins nærmeste medarbeidere fra hans tid i Shanghai. I 1991 ble Huang borgermester i Shanghai og tre år etter partisjef i samme by. Han høstet kritikk da hans datter Huang Fan 黄凡 giftet seg med en pro-taiwansk avismann i San Francisco.

Han var en motstander av president Hu Jintao, og før hans død ble det spekulert på om hans fratreden var nært forestående.

## Referanser


## Eksterne lenker
*
Klodsbodding kapell

**Klodsbodding kapell** (eller *Klodsbodung kapell*) er et kapell på Stadu i Nes i Akershus fylke. Det er en del av Den norske kirke og hører til Øvre Romerike prosti i Borg bispedømme.

Byggverket er i mur og har 80 plasser. Det ble bygd som et gravkapell i 1906 og ble vigslet til kirke i 1955.

## Eksterne lenker
* Sigrid Marie Christie, Håkon Christie. Klodsbodding gravkapell i *Norges Kirker* utgitt av NIKU og KA
*
Suzie Wongs verden

***The World of Suzie Wong*** er en roman av Richard Mason fra 1957, som senere ble grunnlaget for et teaterstykke (1958) og for en film (1960) av samme navn.   I 2005 ble det også satt opp en ballettversjon i Hongkong. 

Boken ble oversatt til norsk i 1958, og fikk navnet ***Suzie Wongs verden***. Samme navn fikk filmen i Norge. Tegneserien The World of Lily Wong henspiller til filmen.

Handlingen utspiller seg i Hongkong, for det meste i bydelen Wanchai,  der den fattige britiske kunstneren forelsker seg i den kinesiske prostituerte Suzie Wong.  

Filmen gjorde den tjue år gamle kvinnelige hovedrolleinnehaversken Nancy Kwan til verdensstjerne nærmest over natten. Hun fikk rollen etter at den fransk-vietnamesiske France Nuyen, som spilte Suzie Wong i teaterstykket, ble syk.

## Handling
Robert Lomax er en ung brite som, etter å ha fullført sin militærtjeneste, begynner å arbeide ved en plantasje i Britisk Malaya. I løpet av sin tid i Malaya bestemmer Lomax seg for å satse på en ny karriere som artist i ett år. Lomax besøker derfor Hongkong i håp om å finne inspirasjon til maleriene sine. Han sjekker inn på Nam Kok Hotel, uten å vite at dette egentlig er et bordell som hovedsakelig serverer britiske og amerikanske sjømenn. Dette gjør imidlertid bare hotellet mer sjarmerende i Lomaxs øyne, og en kilde til motiv for maleriene han ønsker å lage.

Lomax blir raskt venn med Suzie Wong som arbeider ved hotellet. Men Lomax hadde opprinnelig bestemt seg for at han ikke ville ha sex med noen av de unge kvinnene ved hotellet fordi han ikke har penger til å betale for tjenestene deres. Imidlertid kommer det snart frem at Suzie Wong er interessert i ham, ikke som en kunde, men som en potensiell kjæreste. I mellomtiden blir Robert Lomax for en kort stund tiltrukket av en ung britisk sykepleier, men Lomax og Wong etter hvert forent, og romanen ender lykkelig med at de gifter seg.

## Eksterne lenker
* (en) "Hong Kong as City/Imaginary in ''The World of Suzie Wong'', ''Love is a Many Splendored Thing'', and ''Chinese Box''" (), by Thomas Y. T. Luk, The Chinese University of Hong Kong. p. 73-82.
Limón

**Limón**, også kjent som **Puerto Limón**, er en by i Costa Rica og administrasjonssentrum i provinsen Limón. Distriktet Limón hadde 61&nbsp;072 innbyggere i 2011. Limón er landets viktigste havn i Karibia.

I Limón bor flertallet av landets innbyggere med afrikansk herkomst. Opprinnelig kom de hit fra Jamaica i forbindelse med utbygging av jernbane mellom San José til Limón på slutten av 1800-tallet.

I Limón arrangeres det hver 12. oktober en festival for å feire Christofer Columbus' første ilandstiging på Limónkysten i 1502.

24. februar 2007 ble en raner drept av en gruppe amerikanske turister under et ransforsøk.

## Referanser


## Eksterne lenker
*
Scranton

**Scranton** er etter amerikanske forhold en mellomstor by i delstaten Pennsylvania. Med et folketall på 76 089 (beregning 2010) er den Pennsylvanias sjette største by, etter Philadelphia, Pittsburgh, Allentown, Erie og Reading.

Scranton er administrasjonssete for Lackawanna County. Scranton er Joe Bidens fødeby.

Den amerikanske TV-serien *[[Kontoret (USA)|Kontoret]]* foregår i Scranton, Pennsylvania.

## Referanser


## Eksterne lenker
*
Douai

**Douai** (*[[nederlandsk]]: Dowaai*) er en by og kommune i departementet Nord i regionen Hauts-de-France nord i Frankrike. Beliggenheten, ved elven Scarpe, er rundt 40&nbsp;km fra Lille og 25&nbsp;km fra Arras.

Befolkningen i hele det bymessige området (fransk: *[[aire urbaine]]*), med Lens, var i 2010 på litt over  innbyggere.

I 1562 grunnla kong Filipp II et universitet i Douai,. Det ble i 1888 flyttet til Lille.

Byen er fødestedet til maleren Henri Edmond Cross.

## Befolkningsutvikling
***Antall innbyggere i kommunen Douai***

## Referanser


## Eksterne lenker
* 
* Kommunedata INSEE
Burgos

**Burgos** er en spansk by i Kastilla-Leon (Castilla y León) og hovedstad i provinsen med samme navn. Den ligger  856 moh ved Pilegrimsleden til Santiago de Compostela og har i dag 170.000 innbyggere. 

## Historie
Burgos ble grunnlagt på 800-tallet som en viktig borg i kampen mot maurerne. På 1000-tallet ble den kroningsby for kongene av Kastilla. Fra dette området stammet også den spanske helten fra samme tid, Rodrigo Díaz de Vivar, kalt *[[El Cid]]*. Han ligger begravet i byens katedral, som er blitt del av UNESCOs liste over Verdensarven.

## Personligheter
* Francisco de Enzinas, født ca. 1518 i Burgos, humanist
* Antonio Giménez-Rico (født 20. november 1938 i Burgos) spansk filmregissør og manusforfatter.

## Referanser


## Eksterne lenker
* Utførlig beskrivelse av byen
*  (spansk)
Barnlig pietet

:*[[Xiao (andre betydninger)|Xiao]] har også andre betydninger.*

**Barnlig pietet** eller **filial pietet** eller **barnlig hengivenhet** (kinesisk: **xiao** 孝, pinyin: *xiào*) er et grunnbegrep innen konfucianismen og inntar en sentral stilling i Konfucius' etikk. Det sentrale innhold er barnas kjærlighet til sine foreldre, og derutover til sine forfedre, noe som begrunner den kinesiske  forfedrekult. Utfra denne forpliktelse overfor slektklanen avledes et system av relasjoner, omgangsformer og tiltaleregler.

Konfucius selv skal ha ytret seg på følgende vis overfor sin disippel Zengzi:  

:*Den barnlige pietet er dygdenes fundamente og all åndskulturs opphav. Sett deg igjen til meg og la meg fortelle deg. Kroppen, håret og huden har du fått fra dine foreldre; de skal du ikke la komme til skade. Med dette begynner den barnlige pietet. Å gjøre det som er rett og vandre på det godes vei og slig etterlate et godt navn til ettertiden, slik at forfedrene blir æret, det er pietetens kroning. Den begynner med at man tjener sine foreldre, fører til at man tjener kongen, og ender med at man vinner i karakter ...* (fra Xiao Jing.)

Berømte er også *De 24 eksempler på barnlig pietet* (二十四孝) som beskriver hvordan barnlig pietet ble utøvet tidligere.

Det er blitt påpekt som noe urovekkende når den barnlige pietet kan slå ut i en helt ubetinget ærefrykt for aner/foreldre, særlig dersom den fører til fullstendig underkastelse. 

Forfatteren Lu Xun (1881–1936) kommenterer i essayet *Ershisi xiaota*, om *De 24 eksempler.. *, et dystert aspekt ved det hele. I *De 24 eksempler* fortelles det et sted om to foreldre som under en hungersperiode beslutter seg for å ta livet av sitt barn slik at maten skal strekke til for bestemor.

## Litteratur
* Hugh D. R. Baker: *Chinese Family and Kinship,* New York: Columbia University Press, 1979.
* Kenneth L. Traylor: *Chinese filial piety*, Bloomington: Eastern Press, 1988, ISBN 0939758199
Mangen kapell

**Mangen kapell** er en langkirke fra 1903 i Aurskog-Høland kommune, Akershus fylke. Den er en del av Den norske kirke og hører til Østre Borgesyssel prosti i Borg bispedømme.

Kapellet ble tegnet av ingeniør Haneborg og oppført av byggmester Martin Johnsen, sønn av Gulbrand Johnsen. Byggverket er i tømmer og har 150 plasser.

Kapellet ble tidligere betjent både av prestene fra Nes og Aurskog prestegjeld. I dag tilhører kapellaniet Aurskog.

## Referanser


## Litteratur
* Mangen kapell i Norges kirker
* 

## Eksterne lenker
* Mangen kapell på Kirkesøk
*
Psykonaut

**Psykonaut** er et nyord for en person som «reiser inn i sin egen psyke», ofte ved hjelp av transe, meditasjon, sansedeprivasjon, bruk av psykoaktive substanser (hovedsakelig psykedelika) eller andre metoder som fører til endrede bevissthetstilstander.

## Referanser


## Eksterne lenker
* Brenna, Jonas (20. november 2015): «Psykonauten - en fleinsoppbrukers rusopplevelse», *Aftenposten*
Kiakhta-traktaten

**Kiakhta-traktaten** (russisk: Кяхтинский договор; kinesisk: 布連斯奇條約/恰克圖條約; pinyin: *Bùliánsīqí/Qiàkètú tiáoyuē*) var en traktat som ble inngått i 1727 mellom Det russiske rike under tsar Peter den store og Kinas Qing-keiserdømme under Yongzheng-keiseren. Den ble inngått på grensehandelsposten Kiakhta.

Avtalen regulerte grensehandelen sør for Bajkalsjøen, og fastla grenseforløpet mellom Russland og Kina i et område der det ennå ikke var regulert.

## Artikler
Traktaten hadde elleve artikler, hvorav de sentrale dreide seg om handelsforhold og diplomatisk immunitet.

*Artiklene I og XI: Om Evig fred og samarbeid mellom de to nasjoner, og om språk og organisering av resten av dokumentet.
*Artikkel II: Om utveksling av rømlinger.
*Artikkel III, sammen med VII: Om den nye grensedragning, som bare etterlater territorier langs elven Irtysj udefinert. Dette området skulle i henhold til traktaten tas hånd om senere av ambassadører og ytterligere korrespondanse mellom de to nasjoners hovedsteder.
*Artikkel VI: Om handelsforbindelser. Ved denne traktaten og andre oppnådde Russland gunstigere handelsrelasjoner med Kina enn de fleste andre europeiske stater hadde; europeerne drev sjøhandel og kun via Kanton.
*Artikkel V: Om Opprettelsen av en russisk-ortodoks religiøs institusjon i Beijing.
*Artikkel VI, sammen med IX: Om modalitetene for det diplomatiske samkvem mellom de to nasjoner, som begge hadde komplekst byråkrati og protokoll.
*Artikkel VIII, sammen med X: Om prosedyrer for løsning av fremtidige disputter.

**1768:** Den 18. oktober 1768 ble det undertegnet en konvensjon som modifiserte artikkel X ved det at eventuelle straffesanksjoner ble tydeliggjort. Dette skyldtes Qing-dynastiets erobring av Dzungarkhanatet, som førte til at en del opprørere krysset grensen. Dette og andre problemer førte til at kineserne begrenset handelen i 1762 og suspenderte den i 1765.

## Litteratur
* Mark Mancall: *Russia and China: Their Diplomatic Relations to 1728*. Harvard East Asian series, 0073-0491 ; 61. Cambridge, Mass., 1971, ISBN 0-674-78115-5
* Peter Perdue: *China marches West: The Qing conquest of Central Eurasia.* Belknap Press of Harvard University Press, Cambridge, MA, 2005
* Julianna Peresvetova: *Sino-Soviet Amur Conflict, The Inventory of Conflict & Environment case studies.* American University, Washington DC, januar 1998. 
*Michael Weiers: *Die Verträge zwischen Russland und China, 1689-1881 : Faksimile der 1889 in Sankt Petersburg erschienenen Sammlung mit den Vertragstexten in russischer, lateinischer und französischer sowie chinesischer, mandschurischer und mongolischer Sprache*. Bonn: Wehling, 1979. ISBN 3-88437-000-6
* Eric Widmer: *The Russian Ecclesiastical Mission in Peking During the Eighteenth Century.* East Asian Research Center, Cambridge, MA, 1976
Dong Qichang

**Dong Qichang** (kinesisk: 董其昌; pinyin: *Dǒng Qíchāng*; født 1555 i Huating i Jiangxi i Kina, død 1636) var en maler, mandarin, kalligraf og kunstteoretiker under den seneste del av Ming-dynastiet. 

## Referanser
Marianene

**Marianene** er en øygruppe i den opprinnelig mikronesiske språk- og kulturkretsen i stillehavsområdet. Marianene har tilhørt flere kolonistater etter tur. I dag er øygruppen delt i to politiske enheter, Nord-Marianene og Guam, og begge er amerikanske oversjøiske territorier, men med litt forskjellig status.    

## Historie
I 1521 oppdaget Ferdinand Magellan som første europeer øygruppen, og han gav den navnet *Islas de Ladrones*, på norsk «tyvenes øyer», fordi øyboerne etter europeernes oppfatning hadde stjålet med seg gjenstander fra Magellans skip. I 1667 ble øygruppen tatt i besittelse av Spania og oppkalt etter den spanske dronning Maria Anna av Østerrike, kong Filip IVs gemalinne.

Etter den spansk-amerikanske krig avstod Spania den sørligste delen til USA og solgte resten til Det tyske rike den 12. februar 1899.
 
Etter første verdenskrig overdro Folkeforbundet Marianene til Japan. Etter annen verdenskrig gav FN øyene til USA. I 1978 gav USA den nordligere del, Nord-Marianene, status som USA-assosiert stat, mens Guam i sør ble *dependent territory* under direkte amerikansk kolonialherredømme. Statusforskjellen henger mest sammen med de store militærbasene USA har på Guam.  

## Kilder
*
Wilhelm Wolff

**Wilhelm Friedrich Wolff ** (født 21. juni 1809 i Tarnau i Preussen – nå i Polen, død 9. mai 1864 i Manchester i England) var en publisist som ble en av Karl Marx' nære medarbeidere.

Som sønn av en småbonde ble han kjent med de lavere samfunnslags kår. Forholdet mellom fattig og rik skulle gå som en rød tråd gjennom hans senere forfatterskap. Han studerte klassisk filologi ved universitetet i Breslau, men kunne ikke fullføre studiet idet han ble dømt til fengselsstraff på grunn av majestetsfornærmelse. En av medfangene i  Silberberg var Fritz Reuter. 

Etter å ha blitt benådet i 1839 livnærte han seg som privatlærer. En truende arrestasjon på grunn av brudd mot presselovene førte til at han flyktet først til London, og så til Brussel, der han ble kjent med Karl Marx og Friedrich Engels. Han var korrespondent for *Deutsche-Brüsseler-Zeitung*, aktiv i *Den kommunistiske korrespondenskomite*, taler i det tyske arbeiderforbund og grunnleggende medlem i Kommunistenes forbund. 

Etter den franske februarrevolusjonen ble han utvist fra Belgia til Frankrike. Derfra dro han snart hjem til Schlesien og drev kampanje for valg av radikale kandidater til Frankfurt-parlamentet. Som medredaktør av Neue Rheinische Zeitung fikk han blent ansvaret dor nyheter fra de tyske småstatene. Under unntakstilstanden i Köln fra  25. september til 4. oktober 1848 ble Wolff etterlyst for *komplott*. Han flyktet da til Bad Dürkheim i Pfalz. Så levde han i dekning i Köln noen måneder inntil prosesse mpt ham ble innstilt. 

Etter avisen ble forbudt overtok han som stedfortreder Breslaus mandat ved Frankfurter-parlamentet. Senere dro han i eksil og havnet i England. Der levde han fra 1851 til in død i trange kår, og livnærte seg som privatlærer i London og Manchester,der han forble i nær kontakt med Friedrich Engels.

Karl Marx tilegnet første del av sitt hovedverk *[[Kapitalen]]* til Wolff  1867.

## Verker
* Wilhelm Wolff: *Aus Schlesien, Preußen und dem Reich. Ausgewählte Schriften*,  1844

## Referanser
Udenes kirke

**Udenes kirke** er en korskirke fra 1706 i Nes i Akershus fylke. Kirken ligger på en høyde, omkranset av Glomma og kornåkre. 
Den er en del av Den norske kirke og hører til Øvre Romerike prosti i Borg bispedømme.

Byggverket er i tømmer og ble senere panelt. Det har 350 plasser. 

Både prekestolen og altertavlen er utført av Oluf Granberg og ble laget da kirken var ny. Kirken ble betydelig forandret i 1860, både ved at tømmerveggene ble bekledd med panel og tårnet ble flyttet fra midten til over våpenhuset. I 1913 ble kirken igjen forandret. Da laget Arnstein Arneberg ny takhimling over koret i tillegg til dekorasjoner på galleriveggene. I takhimlingen ble det malt et Johannes Døperen-motiv dekorert av Domenico Erdmann.

På høyden ved Glommas vestside i Udenes sogn stod det en tømmerkirke med få plasser på 1600-tallet. I 1680 bestemte man at kirken enten måtte utvides, eller det måtte bygges ny. Sognestyret valgte å bygge ny kirke, og byggingen pågikk i 1704-06. Det var de samme håndverkerne som tre år tidligere hadde oppført Fenstad kirke som stod for byggingen.

## Referanser


## Eksterne lenker
* Udenes menighet
* 
* Udenes kirke i «Norges kirker»
* Nes kirkelige fellesråd om utvidelse av kirkegården
*
Gjøfjell kirke

**Gjøfjell kirke** (tidl. kapell) er en langkirke fra 1900 på Fagerstrand i Nesodden kommune, Akershus fylke. Den ligger i Gjøfjell sogn i Søndre Follo prosti.

Byggverket er i tre og har ca. 300 plasser. Arkitekt for bygget var Holger Sinding-Larsen.

Altertavlen er utført av Nicolai Meidel. Den viser Den velsignende Kristus mot rankemønstrert bakgrunn. I rankene er innflettet syndefallsmotiv.
Prekestol og døpefont er begge i tre fra 1900. På vinduene i koret er det to små glassmalerier med nattverdsmotiv.
Nåværende orgel er et pipeorgel fra Olsen & Jørgensen med 6 stemmer fra 1907. Det ble restaurert i 2006/07.

Det er kirkegård ved kirken.

## Referanser


## Eksterne lenker
* Sigrid og Håkon Christie: Gjøfjell kapell i «Norges kirker»
* 
*
Fresh Kills Landfill

**Fresh Kills Landfill** i New York Citys bydel Staten Island var i sin tid verdens største søppelfylling. Det dekket et område på 890 hektar,http://www.nyc.gov/html/dcp/html/fkl/fkl_index.shtml og var New Yorks viktigste søppelfylling i annen halvdel av 1900-tallet. Navnet «Fresh Kills» kommer fra navnet på området ved utløpet av bekken Fresh Kills vest på øya Staten Island.

Fyllingen ble åpnet i 1948, og ble stengt den  22. mars 2001. Men etter terrorangrepet på WTC på Manhattan 11. september samme år ble fyllingen midlertidig gjenåpnet for at man skulle ha et sted å anbringe og gjennomgå ruinene fra ødeleggelsene. Det meste ble senere fjernet og solgt til skraphandlere. 

## Eksterne lenker
* The Fresh Kills Landfill: a photographic tour.
Robert Garrett

**Robert S. Garrett** (født 24. juni 1875 i Baltimore County i Maryland, død 25. april 1961) var en amerikansk friidrettsutøver. Garret var den første olympiske mester i diskos og kulestøt. 

Garrett var først og fremst kulestøter, men konkurrerte også i hoppøvelser. Da han bestemte seg for å delta i de første olympiske lekene i moderne tid 1896 i Athen, foreslo professor William Milligan Sloane at han også skulle prøve diskos. Garrett bad en smed å lage en diskos, den veide cirka 14 kg og var alt for tung til å kastes, så Garrett oppgav ideen.   

Garret betalte reisen til Athen for seg selv og tre andre klassekamerater, Francis Lane nummer tre på 100 meter, Herbert Jamison på andreplass på 400 meter og Albert Tyler nummer to i stav. Da han oppdaget at diskosen kun veide to kg besluttet han å delta i diskoskonkurransen likevel. De greske diskoskasterne var stilkastere, mens Garret gikk mer på ren kraft. Hans første to kast var pinlig klønete og både det amerikanske og utenlandske publikumet lo av hans stil. Men i sitt siste kast nådde diskosen hans 29,15 meter, 19 centimeter lengre enn den beste greske kasteren.

Garrett vant også kulestøt på 11,22 og i høydehopp ble han nummer to på 1,65 samme plass fikk han i lengde med et hopp på 6,00 meter. Under OL 1900 i Paris kom han på tredjeplass både i kule og i tresteg uten tilløp. Han var også med på tautrekkinglaget men da tre av lagete seks medlemmer var sleggekastere og tautrekkingkonkurransen kolliderte med sleggekastøvelsen, fikk han aldri sjansen til å konkurrere i den øvelsen.

## OL-medaljer
* 1896  Athen –  **Gull** i  friidrett, diskos  USA
* 1896  Athen –  **Gull** i friidrett, kulestøt  USA
* 1896  Athen –  Sølv i friidrett, høydehopp  USA
* 1896  Athen –  Sølv i friidrett, lengdehopp  USA
* 1900  Paris –  Bronse i friidrett, kulestøt  USA
* 1900  Paris –  Bronse i friidrett, tresteg uten tilløp  USA

## Referanser


## Eksterne lenker
*
Alexandria (Virginia)

**Alexandria** er en by i delstaten Virginia i USA. Den hadde ifølge den amerikanske folketelling i 2010 en befolkning på .  Byen ligger på Potomacelvens høyre (vestlige) bredd, ti km sør for det sentrale Washington, D.C..

Nærheten til den amerikanske hovedstaden preger byen og området. Mange av innbyggerne er tilknyttet regjeringsapparatet og forsvaret.

Den første bebyggelsen fant sted i 1695, med mindre det hadde vært noen indianerlandsbyer akkurat der tidligere en gang. Alexandria har en stor og vel bevart gamleby. Det meste av den lå – likesom hele dagens Arlington Conty, innenfor grensene til District of Columbia, et distrikt som ble utskilt fra statene Virginia og Maryland for å gi rom for de nybakte selvstendige Amerikas forente stater. I 1840-årene fant man ut at *D.C.* ikke trengte å være riktig så stort, og alt sør for elven Potomac ble tilbakeført til Virginia.

Byen Alexandria ble atskilt fra Alexandria County i 1870. Den gjenværende delen av   Alexandria County forandret navn til Arlington County i 1920, og det fikk slutt på mange års forvirring.

## Referanser


## Eksterne lenker
*
Hakadal kirke

**Hakadal kirke** er sognekirken for Hakadal i Nittedal. Kirken tilhører Nedre Romerike prosti. Dagens kirkehus er fra tidlig på 1600-tallet, rundt 1610, og konstruert i en rektangulær form. Dette byggverket er i tømmer og har 150 plasser. Kirken er en veikirke.

## Historie
Allerede i 1393 er det omtalt en kirke i Hakadal. Denne kan ha vært plassert på samme sted som dagen kirke, men dagens kirke er ikke samme bygg. Det er ukjent hvordan denne kirken så ut, men den ble viet til St. Laurentius, de fattiges skytshelgen. Kirken ble trolig nedlagt på 1500-tallet og omtales som en øde kirke i 1598.

Dagens kirke ble opprinnelig bygd som en lav tømmerkirke uten tårn eller takrytter. Kirkeklokkene hang fra taket inne i selve kirkeskipet. Kirkens første utvidelse i 1732 la til en takrytter til klokkene. Selve kirketårnet kom først i 1849 (se galleri).

Altertavlen er fra utvidelsen i 1732. Den er skåret av Johan Jørgen Schram og fremstiller Jesus på korset og oppstandelsen over dette. Kirken har to kirkeklokker. Den ene kjøpte Hakadals gårdeiere i 1839, mens den andre er matklokken fra Ås gård.

## Referanser


## Galleri

Fil:Hakadal kirke 1.jpg|*Hakadal kirke*
Fil:Hakadal kirke 2.jpg|*Hakadal kirke, inngangsparti*
Fil:Hakadal kirke - kirkespir.jpg|*Hakadal kirke, kirkespir*
Fil:Hakadal_kirke,_Akershus_-_Riksantikvaren-T038_01_0222.jpg|*Hakadal kirke, kirkespir*


## Kilder
* Informasjon på tavle ved kirken

## Eksterne lenker
* Sigrid og Håkon Christie: Hakadal kirke i «Norges kirker»
* Nittedal kirkelige fellesråd
* 
* Nittedalsporten om kirken
*
Fylkesvei 4848

**Fylkesvei 4848** går mellom Raglamyr og Tuastad i Karmøy.

Strekningen ble fastlagt 2019, og består av de tidligere fylkesvei 835 (Rogaland) og fylkesvei 873 (Rogaland). Armen fra Norheim til E134 er primær fylkesvei.

## Kommuner og knutepunkter

## Referanser


## Eksterne lenker
* Vegvesenets vegkart 
*
Nittedal kirke

**Nittedal kirke** er en langkirke fra 1869 i Nittedal kommune, Nedre Romerike prosti i Akershus fylke.

Byggverket er i tre med plass til 375 personer. Kirken ble tegnet av Jacob Wilhelm Nordan og oppført av byggmester Gulbrand Johnsen fra Nes.

Kirken har blitt pusset opp flere ganger og idet takbekledningen (kobber) ble byttet en gang i tiden ble også minitårn som stod i hvert hjørne fjernet.

På samme plassen som kirken ble bygd stod det en middelalderkirke bygd i stein som ble kalt *Dal kirke*. Den er også omtalt som *Olavskirken*. De gamle murene er fortsatt bevart i 1 meters høyde og kan beskues under den nåværende kirken. Den gamle kirken var veldig lik Frogner kirke og hadde et våpenhus i tre som var bundet til kirkemuren. Middelalderkirken ble revet ett år før oppføringen av den nye trekirken.

Altertavlen som benyttes idag kommer fra middelalderkirken som de fikk i 1665.

## Referanser


## Eksterne lenker
* Sigrid og Håkon Christie: Nittedal kirke i «Norges kirker»
* Nittedal kirkelige fellesråd
* Nittedalsporten om kirken
* 
*
William Edward Barclay

**William Edward Barclay** (født 14. juni 1857, død 30. januar 1917) var en engelsk fotballtrener. Han var Everton FCs første manager, og var også Liverpool FCs første manager sammen med klubbsekeretær John McKenna.

Barclay hadde en kort tid i Everton og ledet dem i deres 22 første kamper. Da majoriteten av de ansatte i Everton forlot Anfield ble han igjen og var med på og stifte en ny klubb, Liverpool.

Under hans ledelse rykket Liverpool opp til 1. divisjon i 1893/94-sesongen, men klubben rykket ned igjen sesongen etter. Men i sin siste sesong som manager i klubben i 1895/96 rykket de opp igjen.

Han har også vært formann i klubben og jobbet for det engelske fotballforbundet, The Football Association.

## Eksterne lenker
* 
*
Greverud kirke

**Greverud kirke** er en kirke konstruert i en rektangulær (kubisk) form, fra 1967 i Nordre Follo kommune, Nordre Follo prosti i Akershus fylke. Arkitekt er Harald Hille.

Byggverket er i betong og mur og har 300 plasser. Kirken har et franskinspirert barokkorgel fra 1991 levert av den svenske orgelbyggeren Knut Kaliff.

## Referanser


## Eksterne lenker
* Hans Christen Mamen: Greverud kirke 25 år (Greverud menighetsråd, 1992)
* 
* 
* Oppegårdsleksikonet 
* 
* Greverud menighet
Oppegård kirke

**Oppegård kirke** er en kirke konstruert i en rektangulær form, fra 1876 i Svartskog i Nordre Follo kommune, Akershus fylke.

Byggverket er i tre og har 125 sitteplasser. Den ble reist under ledelse av byggmester Andreas Keitel og innviet 1. november 1876.

## Tidligere kirker
Dagens kirke er den tredje på stedet. Den første kirken var en stavkirke som man kjenner fra en besiktigelse foretatt i 1688. Utfra denne beskrivelsen antas det at stavkirken har bestått av et rektangulært skip og et lavt, smalt kor.

Stavkirken ble revet og man oppførte en ny kirke av laftet tømmer i 1722. Den ble innviet av «...Ædle Welærwærdighed, Prousten Herr Lars Rasch, den 16de October 1722.»
Kirken hadde rektangulært skip, et lavere og smalere kor, også dette rektangulært, samt tårn med pyramidetak i vest. Da kirken ble reist hadde den takrytter midt på taket, men det ble revet da man i stedet bygget tårn i 1839. Kirken fra 1722 ble revet i 1875.

## Dagens kirkebygning

Dagens kirke ble reist på samme tomten og Keitel har i hovedsak beholdt den tidligere planen med rektangulært skip, lavt, smalt og rektangulært kor, samt tårn i vest. Under byggingen ble deler av de gamle materialene brukt. Taket og tårnet er tekket med skifer.

Altertavlen er en portalaltertavle antagelig skåret av brødrene Jaspersen fra Ås. Maleriet i det store feltet i midten viser nattverden og er antatt utført etter et stikk fra 1600-tallet. Altertavlen kom til kirken rundt 1760 og er altså fra 1722-kirken.

Døpefonten i hvit marmor var en gave fra en herr Lassen. Foten har en innskrift hvor det står: «F. Tacquier, Caen, France.» Prekestolen har seks fag og åttekantet fot.

Ellers finnes flere rituelle kar, dåpsfat. m.m., en del av dette er utstyr fra tidligere kirke. Noe av inventaret ble solgt på auksjon i 1885, blant annet hadde kirken to votivskip, begge ble solgt. Det ene har senere blitt kjøpt inn av Norsk Folkemuseum.

## Kirkegård
På kirkegården finnes en del eldre gravminner. Kirkens byggmester Andreas Keitel ligger også begravet her. Kirkegården er fredet.

## Referanser


## Litteratur
*

## Eksterne lenker
* 
* Oppegård kirke på Lokalhistoriewiki.no
* Oppegård menighet

__NOTOC__
Jens Steffensen

**Jens Olai Steffensen** (1891–1961) var en norsk fisker, fiskeripolitiker og Arbeiderpartiet-politiker fra Bø i Vesterålen. Han var stortingsrepresentant for Nordland i fem perioder 1934–57, formann i Norges Fiskarlag 1937–41 og 1945–51 og styreformann i Norges Råfisklag  1952–1961.

Jens Steffensen var fisker 1907–13 og 1924–34, med egen båt fra 1930. Han var anleggsarbeider i Sør-Varanger 1914–23. Han var ordfører i Bø fredsvåren 1945, og varaordfører 1934–1941. Mens han satt på Stortinget var han samtidig både formann i Fiskarlaget og leder av Stortingets fiskerikomite. Som formann i Fiskarlaget fra 1937 var han sterkt medvirkende til etableringen av råfisklaget i 1938.

I 1951 gikk ledelsen i Arbeiderpartiet inn for å liberalisere trålerloven. Fiskarlaget, med Jens Steffensen i spissen, var sterkt imot dette, og Steffensen klarte å mobilisere et flertall i Arbeiderpartiets stortingsgruppe mot forslaget. Forslaget ble imidlertid vedtatt med støtte fra de borgerlige partiene. På Fiskarlagets landsmøte senere samme år førte uenigheten til at fiskeriminister Reidar Carlsen forlot møtet og Steffensen trakk seg fra gjenvalg. Uenigheten førte på den annen side også til at Carlsen gikk av som fiskeriminister.

* 1954&ndash;1957 formann i Sjøfarts- og fiskerikomiteen
* 1954&ndash;1957 medlem i Valgkomitéen
* 1950&ndash;1953 formann i Sjøfarts- og fiskerikomiteen
* 1950&ndash;1953 medlem i Valgkomitéen
* 1945&ndash;1949 formann i Sjøfarts- og fiskerikomiteen
* 1945&ndash;1949 medlem i Valgkomitéen

## Referanser


## Eksterne lenker
*
Sofiemyr kirke

**Sofiemyr kirke** er en arbeidskirke fra 1987 på Sofiemyr i Nordre Follo kommune, Nordre Follo prosti i Akershus fylke.

Kirkeanlegget består av tre kubiske «frie» bygningskropper kledd i rød teglsten, som omgir et innvendig kirketorg. De tre bygningskroppene er forbundet med hverandre med «gater» som har overbygg av glass.

Sofiemyr kirke fremstår som et flerbruksanlegg med rom for mange forskjellige aktiviteter. Nesten hver eneste dag i uken foregår det noe i kirken, enten barnearbeid, voksenarbeid, korøvelser, musikkorps og andre faste eller sporadiske samlinger. Kirken ble formet som et samlingssted for befolkningen i Oppegård, åpen og med tilbud til alle bruker- og aldersgrupper.

## Referanser


## Eksterne lenker
* 
* Kolbotn menighet
Sigurd Odland

**Sigurd Vilhelm Odland** (født 5. desember 1857 i Bergen, død 30. april 1937 i Oslo) var en norsk teolog og kirkeleder. Etter teologisk embetseksamen i 1879 studerte Odland ved flere universiteter i Tyskland. Han var universitetsstipendiat i flere år inntil han i 1894 ble professor i teologi ved Universitetet i Oslo – med nytestamentlige fag som spesialområde.

Odland var fra en haugiansk slekt og stod for et sterkt og konsekvent konservativt teologisk syn. Da den liberale teologen Johannes Ording i 1906 ble utnevnt til professor i teologi, gikk Odland – i likhet med kirkestatsråd Christopher Knudsen – av i protest. En rekke mennesker i kretsen rundt Odland gikk da sammen om å stifte en uavhengig institusjon for utdanning av prester – Det teologiske menighetsfakultet, som ble opprettet i 1907. Her ble Odland lærer i Det nye testamente.

Odland etterfulgte i 1892 Gisle Johnson som formann i Det norske lutherske Indremisjonsselskap, men han forlot Indremisjonsselskapet i 1911 da Generalforsamlingen vedtok at kvinner skulle ha stemmerett i organisasjonen. I 1916 forlot han også Menighetsfakultetet da han ikke kunne være med på å utdanne prester for Den norske kirke, etter at det var blitt tillatt for kvinner å holde foredrag o.l. i kirkene. Han ble senere lærer ved Kinamisjonsforbundets (Norsk Luthersk Misjonssambands) skole til 1924.

Odland utga en rekke teologiske skrifter.

Odland var medlem av Det Norske Videnskaps-Akademi fra 1892. I 1904 ble han utnevnt til ridder av 1. klasse av St. Olavs Orden.

Han er gravlagt på Vår Frelsers gravlund i Oslo.

## Referanser
John McKenna

**John McKenna** (født 3. januar 1855 i County Monaghan i Irland, død 22. mars 1936) var en irsk forretningsmann, rugbyspiller og fotballmanager, som sammen med W. E. Barclay var Liverpool FCs første manager ved at han hadde en delt manager/klubbsekretær-rolle.

Via sine forretningsforbindelser fikk han hentet mange rimelige fotballspillere fra Glasgow til Liverpool, blant annet: Duncan McClean, James McBride, Malcolm McVean, Hugh McQueen, Matt McQueen, John McCartney, Bill McOwen and Joe McQue. 

Det var McKenna som ordnet det slik at Liverpool FC fikk bli medlem av The Football League.

## Referanser


## Eksterne lenker
* 
* Profil på Liverpools offisielle webside
* Profil på Lfchistory.net
Kolbotn kirke

**Kolbotn kirke** er en kirke konstruert i en rektangulær form, fra 1932 på Kolbotn i Nordre Follo kommune, Nordre Follo prosti i Akershus fylke. Kirken ble innviet 28. august 1932.

Byggverket er i stein i nyromantisk stil med middelaldersk preg og 250 plasser. Den er tegnet av arkitekt Olav Olson som også tegnet Ljan kirke og Strømmen kirke i samme tidsrom. Koret inneholder tre glassmalerier av Rolf Klemetsrud 1932.

## Referanser


## Eksterne lenker
* Sigrid og Håkon Christie: Kolbotn kapell i «Norges kirker» (omhandler kirken, ikke gravkapellet)
* Kolbotn kirke på Lokalhistoriewiki.no
* 
* Kolbotn menighet om kirken
* Kolbotn menighet om gravkapellet
* Oppegårdsleksikonet
*
Rælingen kirke

**Rælingen kirke** er en langkirke fra 1828 i Rælingen kommune, Nedre Romerike prosti i Akershus fylke.

Byggverket er i tre og har 250 plasser.

I kirken er det en spesiell lysekrone fra 14. århundre, og prekestol og døpefont fra 1661. Kirken var i privat eie frem til 1854.

Orgel: Orgelbygger: Spigseth
Konsulent: Bjørklund
19/II+P
Traktur: Mekanisk
Vindlade: Sløyfelade
Byggeår: 1987.10.10

## Referanser


## Eksterne lenker
* Sigrid og Håkon Christie: Rælingen kirke i «Norges kirker»
* Rælingen historielag om kirken
* Rælingen kommune om kirkens historie
* 
*
Lahaugmoen kapell

**Lahaugmoen kapell** var et militærkapell fra 1968, beliggende i Lahaugmoen leir i Skedsmo kommune, Akershus. Kapellet hadde 35 sitteplasser.

Lahaugmoen leir ble lagt ned i 2002.

## Referanser
Lillestrøm kirke

**Lillestrøm kirke** er en kirke konstruert i en rektangulær form, fra 1935 i Lillestrøm kommune, Akershus fylke. Den tilhører Nedre Romerike prosti.

Byggverket er i betong og tegl og bygget etter den eldgamle basilika-stilen. Kirken har plass til 600 gjester.

I Lillestrøm kirke finnes en av Kristusfigurene til Henrik Sørensen. På den blå apsismuren har han malt Kristus al fresco (malt på våt mur) som en ung mann, lyshåret og skjeggløs.

Kirken ble senere inspirasjonen til Notodden kirke som stod ferdig i 1938. Kirkene har tilnærmet likt utseende, interiør og altertavle.

## Referanser


## Eksterne lenker
* Lillestrøm menighet om kirken
* 
* Lillestrøm kirke i «Norges kirker»
*
Vienna (Virginia)

:*Vienna er også det [[engelsk]]språklige navnet på [[Østerrike]]s hovedstad [[Wien]].*

**Vienna** er en by i Fairfax County i den amerikanske delstaten Virginia, 15 kilometer vest for Washington, DC. Byen het opprinnelig *Ayr Hill*, og fikk sitt nåværende navn mot slutten av 1850-årene. Ved folketellingen i år 2010 hadde den 15 687 innbyggere.  Byen er et pressområde på grunn av sin gunstige beliggenhet nær den amerikanske hovedstaden, den store Dulles-flyplassen og sine gode kommunikasjoner også med vei, tog og metro.

## Referanser


## Eksterne lenker
*
Kråkstad kirke

**Kråkstad kirke** er en kirke i Kråkstad i Nordre Follo kommune,  Nordre Follo prosti i Akershus.

Den er konstruert i en kvadratisk form, og er fra 1150. Byggverket er i stein og har 200 plasser. Tårnet ble bygd i 1882.

## Referanser


## Eksterne lenker
* Kråkstad menighet
* Kirkene i Ski 
*
Skoklefall kirke

**Skoklefall kirke**, også omtalt som **Skoklefall kapell**, er en langkirke fra 1936 i Nesodden kommune, Søndre Follo prosti i Akershus fylke.

Byggverket er tømret i tre og har sitteplass til ca. 130 personer. Både altertavle, prekestol og døpefont er laget og dekorert av Terje Grøstad på 1960-tallet. Skoklefall kirke har ikke kirkegård.

Grunnsten for kirken ble lagt ned 16. januar 1935 av daværende biskop i Oslo, Johan P. Lunde. Arkitekt var Carl Michalsen. Bygget ble oppført av byggmestre og tømrere hentet fra Hallingdal, Arnfinn og Knut Hodnungseth, og Knut Blakkestad. Til og med tømmeret de brukte var fra Hallingdal.

## Referanser


## Litteratur
* Nesoddens historie bind III, av Harald Lorentzen.
* Sigrid og Håkon Christie: Skoklefall kapell i «Norges kirker»
* 

## Eksterne lenker
* 
* Nesodden kirkelige fellesråd
*
ILIOS-festivalen

**ILIOS-festivalen** er en årlig festival for samtidsmusikk. Festivalen blir arrangert i Harstad i månedsskifter januar/februar. Festivalarrangør er NyMusikk Harstad, og festivalen legger vekt på å presentere samtidsmusikk for et bredere publikum. I 2007 satte festivalen publikumsrekord med 2700 besøkende. Daglig leder og festivalsjef for ILIOS-festivalen er Anders Eriksson.

## Eksterne lenker
* ILIOS-festivalen
James B. Connolly

**James Brendan Bennet Connolly** (født 28. november 1865 i Boston død 20. januar 1957 i New York) var en amerikansk friidrettsutøver. 

Connolly var den første olympiske mesteren i moderne tid, han vant trestegskonkurransen 1896 i Athen. Han vant tresteg på 13,71, ble nummer to i høydehopp og tok en tredjeplass i lengdehopp. 

## OL-medaljer
* 1896  Athen -  **Gull** i friidrett, tresteg  USA
* 1896  Athen -  Sølv i friidrett, høydehopp  USA
* 1900  Paris -  Sølv i friidrett, tresteg  USA
* 1896  Athen -  Bronse i friidrett, lengdehopp  USA

## Referanser


## Eksterne lenker
*
Malcolm McVean

**Malcolm McVean** (født 7. mars 1871 i Jamestown i West Dunbartonshire i Skottland, død 6. juni 1907 i Glasgow i Skottland) var en skotsk fotballspiller som signerte for Liverpool FC og John McKenna fra Third Lanark AC.

Han har Liverpools første mål både i treningskamper og i ligaen. Han var i Liverpool fra 1892 til 1897 og fikk til sammen 130 kamper og 41 mål for klubben. McVean var først og fremst høyreving (ytre høyre) i den gamle formasjonen 2-3-5 og spilte på fire av fem plasser i angrep.

## Referanser


## Eksterne lenker
* Profil på Lfchistory.net
Siggerud kirke

**Siggerud kirke** er en langkirke fra 1905 på Siggerud i Nordre Follo kommune, Nordre Follo prosti i Akershus fylke.

Byggverket er i tømmer og har 140 plasser. Arkitekt var Holger Sinding-Larsen.

Kirken fikk nytt orgel fra Norsk orgel- harmoniumfabrikk As i 1992. Orglet har 10 stemmer, 1 manual og pedal. En stemme (Subbass16') er fra det gamle Hollenbach-orglet som sto i Ski kirke frem til 1952.

## Referanser


## Eksterne lenker
* 
* Siggerud menighet
Langhus kirke

**Langhus kirke** er en kirke som ligger på Langhus i Nordre Follo kommune, i Akershus. Kirken ble bygget i 1975. Kirken er bygget i tegl og har 600 sitteplasser. Det er den største kirken i Follo.

Arbeidet med kirken startet i 1956 men ble ikke realisert og fullført før i 1975.
Kirken ble bygget med tanke på å fungere som et samlingspunkt for andre aktiviteter enn bare gudstjenester. I kjelleretasjen ble det bygget mange grupperom og en stue. I starten holdt speidergruppa på Langhus til i lokalene, og kirken ble også brukt som skole en periode mens Vevelstadåsen skole ble bygget ut.

## Langhus menighet
Langhus sogner til Langhus og Siggerud menighet, som ligger under Nordre Follo prosti i Borg bispedømme. Menigheten driver forskjellig arbeid som diakonitjeneste, Soulchildren-kor, voksenkor, barnekor og babysang, i tillegg til vanlig menighetsarbeid.
Per i dag (2026) er det Magnus Ingvaldsen som er sogneprest for Langhus og Siggerud menigheter.

## Referanser


## Eksterne lenker
* Langhus menighet
* Langhus kirke
*
Strømmen kirke

**Strømmen kirke** er en langkirke fra 1929 på Strømmen i Lillestrøm kommune i Akershus fylke. Den tilhører Nedre Romerike prosti.

Byggverket er i stein og har 330 plasser. Den er bygget i naturstein i nyromansk stil, og ligger på en høyde like nordvest for Strømmen sentrum. Arkitekt for kirken var Olav Olson. Hans arbeidsgiver, Strømmen Trævarefabrik, var en sterk pådriver for å få oppført kirken, og bidro både med å skjenke tomten og et større pengebeløp. Kirken var først tenkt oppført i tre, men planene ble endret underveis.

## Referanser


## Eksterne lenker
* 
*
Ski middelalderkirke

**Ski middelalderkirke** er en langkirke i Nordre Follo kommune, Nordre Follo prosti i Akershus fylke. Sentralt stedsnavnregister bestemte i 2010 at navnet «Ski middelalderkirke» (ikke «Ski kirke») skal brukes i offentlig bruk. Kirkestedet er øst i Ski sentrum ved den eldste bebyggelsen på stedet. Det er et gravfelt fra jernalderen nær kirken og stedet har spor etter gamle veier og gammel åkerdrift. Et kornmagasin sto ved kirken til 1874. Kirken ligger relativt fritt til på toppen av en morenerygg med Kirkeveien på nordsiden og gravlunden i skråningen på sørsiden. Kirken har romansk stil. Ved en stor ombygging i 1860 ble de opprinnelige åpningene i murveggene ødelagt. Portalene hadde rundbuer til 1860, og det var portal mot sør og vest i skipet, portal mot sør fra koret og ett vindu i kor og skip. I 1860 ble det satt opp nytt tårn og sakristiet ble tilføyd i 1934. Skipet er 15,5 meter langt og 10,2 meter bredt, koret er 7,6 x 6,8 meter. Koret er lavere og smalere enn skipet. Hjørnene er muret av kvader i granitt og kleber. Murene er 150&nbsp;cm tykke og steinene er av gneis og granitt og 15 til 25 høye. Murene har alltid vært pusset og kalket. Takket var opprinnelig dekket spon som i 1630 ble erstattet av teglstein. Kirken har en relativt enkel form med blant annet rett avsluttet kor uten apsis. I koret er det avsats i muren 130&nbsp;cm under murkronen og denne avsatsen ble trolig laget som anlegg for et tønnehvelv; ved restaureringen i 1935 ble det satt opp et tønnehvelv. Kirken hadde på 1600-1700-tallet trolig et våpenhus av utmurt bindingsverk. Våpenhuset ble revet i 1860 for å gi plass til tårnet.

Byggverket er fra ca. 1150 og er bygget i stein. Det var trolig en trekirke på stedet før steinkirken ble reist og steinkirken ble reist av bygdefolket på dugnad. Døpefonten er laget av ett stykke kleberstein og døpefonten antas å være like gammel som kirken og kan være eldre. Lensmann Brochmann donerte den store lysekronen i 1666. Under kirken er et gravkammer med syv kister hvor noen er årstall tidlig på 1700-tallet inngravert. Kråkstad kirke ble reist omtrent på samme tid som Ski middelalderkirke. Etter reformasjonen ble den anneks til Kråkestad kirke. Opprinnelig besto kirken av et skip og et kor, og den er senere utvidet. Klokkene er fra 1668 og 1871, mens døpefonten er fra den tiden kirken ble bygget. Kirken har 200 sitteplasser.

Tidligere Ås kirke (fra 1170) hadde omtrent samme form. Ved kirken er det et minnesmerke over falne fra Ski under andre verdenskrig.

For kirken fra 1988, se Ski nye kirke.

## Referanser




## Eksterne lenker
* 
* 
* Ski menighet
Ski nye kirke

:*«Ski kirke» henvises hit. Se også [[Ski middelalderkirke]]

*'Ski nye kirke''' er en kirke konstruert i en kvadratisk form, fra 1988 i Nordre Follo kommune, Nordre Follo prosti i Akershus fylke.

Byggverket er i tegl og har 460 plasser.

## Referanser


## Eksterne lenker
* Ski menighet
Blaker kirke

**Blaker kirke** er en langkirke fra 1881 i Blaker i Lillestrøm kommune i Akershus fylke. Den er en del av Den norske kirke og hører til Nedre Romerike prosti i Borg bispedømme.

Byggverket er i tre og har 450 plasser. Arkitekt for kirken var Otto Schønheyder.

## Referanser


## Litteratur
* 
* 
* 

## Eksterne lenker
* 
* Blaker kirke i Norges kirker
* Sørum kommune om kirkene i Sørum 
* Blaker og Sørum historielag om gamle kirker i kommunen 
* Sørum kirkelige fellesråd 
*
Frogner gamle kirke

**Frogner gamle kirke** er en langkirke fra ca. 1180 i Lillestrøm kommune i Akershus fylke. Den er en del av Den norske kirke og hører til Nedre Romerike prosti i Borg bispedømme. Byggverket er i stein og har 90 plasser.

Kirken omtales som *Frauna kirkia à Gauteið* i Biskop Eysteins jordebok fra 1359.

Kirken brant i 1918. Frogner nye kirke ble først bygd til erstatning for den lille middelalderkirken, men etterhvert besluttet man å restaurere gamlekirken. Murene ble reparert 1936, gulv og tak i 1948. Restaureringen ble ferdigstilt i 1977.

På en stein i muren like vest for sørportalen ble det etter brannen funnet en runeinnskrift. Den er tolket til: *Gud signe den mann som gjorde, og den som lot gjøre, det er Erling Loftssøn*. Innskriften tolkes som at kirken opprinnelig var en privat gårdskirke.

Adkomst til stedet er via Rv171.

## Se også
* Frogner nye kirke
* Liste over norske middelalderkirker i stein

## Referanser


## Eksterne lenker
* 
*
Huntsville (Alabama)

**Huntsville** er en by i Madison County i den nordlige delen av den amerikanske delstaten Alabama, nær grensen til Tennessee, og strekker seg vestover inn i Limestone County og sørover inn i Morgan County. Byen har et areal på 451,8&nbsp;km². Byen har betydelige virksomheter innenfor romforskning og forsvarsindustri, spesielt raketter, og blir ofte omtalt som *Rocket City*. Forskning og utvikling innen bioteknologi er også viktig. Skuespilleren Tallulah Brockman Bankhead ble født i Huntsville i 1902.

## Befolkning
Huntsvilles befolkningsantall utgjorde 180 105 i henhold til folketelling i 2010. Befolkningen i byens storbyområde («Huntsville Metropolitan Area») var på 417 593. Huntsville er den fjerde største byen i Alabama og den største byen det kombinerte statistiske området Huntsville-Decatur bestående av fem fylker (det mest befolkningsrike området) som i folketellingen av 2013 hadde en beregnet befolkning totalt på 683 871. I 2013 ble Huntsvilles storbyområde den nest største i Alabama med en befolkning på 435 737.

## Vennskapsbyer
*  Tainan, Taiwan (1986)

## Referanser


## Eksterne lenker
*
George Patterson

**George Patterson** (født 1887, død 1955) var en engelsk fotballspiller, fotballtrener og sekretær som jobbet for Liverpool FC i store deler på starten av 1900-tallet. Etter å ha spilt mesteparten av sin karriere i Marine FC ble han assistenten til Liverpool-manager Tom Watson i 1908. Etter Watsons bortgang i 1915, tok han også over rollen som sekretær, samtidig som han var vikarmanager i starten av 1919/20-sesongen. Da han hadde jobbet for Anfield-klubben i over tjue år, var det ingen overraskelse da Patterson overtok managerjobben i klubben etter Matt McQueen i 1928. 

I Pattersons tid på Anfield fikk to unge og lovende spillere sine debuter, Jack Balmer og Phil Taylor. Sistnevnte skulle senere selv bli manager for klubben. Det største aktivum var imidlertid signeringen av skotten Matt Busby, som kom til klubben i 1936. Liverpool var senere svært interessert i å la Busby bli en del av trenergruppen i klubben, men han ble i stedet manager for rivalen Manchester United. Busby forble en sentral spiller i klubben også under George Kay, som overtok managerjobben etter Patterson i august 1936. Patterson fortsatte imidlertid i klubben, igjen i rollen som sekretær. 

## Eksterne lenker
* Profil på Soccerbase.com
* Profil på Lfchistory.net
Huntsville

**Huntsville** er et navn på flere steder:

## Canada
*Huntsville er en by i Ontario

## USA
*Huntsville i Alabama
*Huntsville i Arkansas
*Huntsville i Missouri
*Huntsville i Ohio
*Huntsville Tennessee
*Huntsville i Texas
*Huntsville i Utah

## Andre betydninger
* Huntsville (Jazz trio)